
Nr. 22/548


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanței Guvernului nr.  29/2011 pentru modificarea şi completarea Ordonanței Guvernului nr.  92/2003 privind Codul de procedură fiscală, cu care comisia noastră a fost sesizată în fond cu adresa Biroului Permanent nr.  PLx.675 din 28 noiembrie 2011.
	PREŞEDINTE,

Maria Eugenia BARNA 


Parlamentul  României

RAPORT

asupra proiectului de Lege privind aprobarea Ordonanței Guvernului nr.  29/2011 

pentru modificarea şi completarea Ordonanței Guvernului nr.  92/2003 

privind Codul de procedură fiscală
Cu adresa nr. PLx.675 din 28 noiembrie 2011, Biroul Permanent conform art. 95 din Regulamentul Camerei Deputaţilor, republicat, cu modificările și completările ulterioare, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanței Guvernului nr.  29/2011 pentru modificarea şi completarea Ordonanței Guvernului nr.  92/2003 privind Codul de procedură fiscală.
La întocmirea raportului s-au avut în vedere avizele Consiliului Legislativ, Comisiei juridice, de disciplină şi imunităţi şi Consiliului Economic şi Social.
Prezentul proiect de Lege are ca obiect de reglementare  următoarele:

· simplificarea procedurilor de administrare a creanţelor fiscale în scopul creşterii eficienţei activităţii de administrare, precum şi revizuirea unor taxe în vederea eliminării posibilităţilor de interpretare şi, pe această bază, asigurarea aplicării unitare a textului de lege;

· corelarea prevederilor Codului de procedură fiscală cu prevederile  din Codul fiscal şi din alte legi speciale;

· îmbunătăţirea echilibrului între drepturile şi obligaţiile contribuabililor, pe de o parte şi ale organelor fiscale, pe de altă parte;

· preluarea la nivelul Codului de procedură fiscală a acelor dispoziţii din normele metodologice care privesc aplicarea acestui act normativ;

· promovarea unor modificări rezultate din recomandările Fondului Monetar Internațional;

· transpunerea Directivei 201/24/UE din 16 martie 2010 privind asistenţa reciprocă în materie de recuperare a creanţelor legale de taxe, impozite, drepturi şi alte măsuri.

Proiectul de Lege face parte din categoria legilor organice, potrivit art. 73 din Constituţia României, republicată.
La lucrările comisiei şi-au înregistrat prezenţa un număr de 17 deputaţi din totalul de 33 membri ai comisiei.

Raportul comisiei a fost cu majoritate de voturi.

Proiectul de Lege a fost adoptat de Senat în şedinţa din data de 21 noiembrie 2011.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, este de competenţa decizională a Camerei Deputaților.
In urma dezbaterii proiectului de Lege privind aprobarea Ordonanței Guvernului nr.  29/2011 pentru modificarea şi completarea Ordonanței Guvernului nr.  92/2003 privind Codul de procedură fiscală, în şedinţa din data de 18.04.2012, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Maria Eugenia BARNA
	SECRETAR,

Nicolae BUD


ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	50. Articolul 113 se modifică şi va avea următorul cuprins:

„Art. 113

Certificatul de atestare fiscală emis de autorităţile administraţiei publice locale
(1) Certificatul de atestare fiscală se emite de organul fiscal competent al autorităţii administraţiei publice locale, la solicitarea contribuabilului.
(2) Certificatul de atestare fiscală se eliberează pe baza datelor cuprinse în evidenţa pe plătitor a organului fiscal competent şi cuprinde creanţele fiscale exigibile, existente în sold în prima zi a lunii următoare depunerii cererii.
(3) Certificatul de atestare fiscală se emite în termen de cel mult două zile lucrătoare de la data solicitării şi poate fi utilizat de contribuabil pe toată perioada lunii în care se emite. Certificatul de atestare fiscală emis în intervalul cuprins între data de 25 a lunii şi finele lunii este valabil pe toată perioada lunii următoare emiterii. Pe perioada de utilizare, certificatul poate fi prezentat de contribuabil, în original sau în copie legalizată, oricărui solicitant.
(4) Pentru înstrăinarea dreptului de proprietate asupra clădirilor, terenurilor şi a mijloacelor de transport, contribuabilii trebuie să prezinte certificate de atestare fiscală prin care să se ateste achitarea tuturor obligaţiilor fiscale de plată datorate autorităţii administraţiei publice locale în a cărei rază se află înregistrat fiscal bunul ce se înstrăinează, potrivit alin. (2), inclusiv sumele reprezentând amenzi existente în evidenţa organului fiscal. Pentru bunul care se înstrăinează, impozitul datorat este cel recalculat pentru a reflecta perioada din an în care impozitul se aplică persoanei care înstrăinează, potrivit Codului fiscal.
(5) Actele prin care se înstrăinează clădiri, terenuri, respectiv mijloace de transport, cu încălcarea prevederilor alin. (4), sunt nule de drept.
(6) Prevederile alin. (4) şi (5) nu sunt aplicabile în cazul procedurii de executare silită, procedurii insolvenţei şi procedurilor de lichidare.”
	nemodificat
	L E G E

privind aprobarea Ordonanţei Guvernului nr. 29/2011 pentru modificarea şi completarea Ordonanţei Guvernului nr.92/2003 privind Codul de procedură fiscală

Articol I. – Se aprobă Ordonanţa Guvernului nr. 29 din 31 august 2011 pentru modificarea şi completarea Ordonanţei Guvernului nr.92/2003 privind Codul de procedură fiscală, adoptată  în temeiul art. 1 pct. I.4 din Legea nr. 131/2011 privind abilitarea Guvernului de a emite ordonanţe şi publicată în Monitorul Oficial al României, Partea I, nr. 626 din         2 septembrie 2011, cu următoarea modificare:
 La articolul I punctul 50, alineatele (1) şi (3) ale articolului 113 se modifică şi vor avea următorul cuprins:
nemodificat
„(1) Certificatul de atestare fiscală se emite de organul fiscal competent al autorităţii administraţiei publice locale, la solicitarea contribuabilului sau a notarului, respectiv împuternicitul acestuia, conform delegării date de către contribuabil.

nemodificat
(3) Certificatul de atestare fiscală se emite în termen de cel mult două zile lucrătoare de la data solicitării şi poate fi utilizat de contribuabil pe toată perioada lunii în care se emite. Pe perioada de utilizare, certificatul poate fi prezentat de contribuabil, în original sau în copie legalizată, oricărui solicitant.”
Autori:

Dp. Nicolae Bud – PD-L

Dp. Ciprian Nica - PSD

nemodificat
nemodificat
nemodificat
	Se permite notarilor să solicite certificatul de atestare în numele contribuabilului. Este o măsură opţională aflată la convenţia dintre contribuabil şi notar. Există un acord de principiu şi din partea Uniunii Naţionale a Notarilor Publici din România. Ba chiar există o solicitare din partea acestora de a putea depune declaraţia fiscală de dobândire a unei clădiri sau teren la organul fiscal.

  Permite înscrierea în certificatul de atestare fiscală a tuturor obligaţiilor datorate de un contribuabil bugetului local.

Prin teza respectivă se ajunge ca în situaţia înstrăinării bunurilor după data de întâi a lunii, utilizând un certificat emis între 25 şi finele lunii anterioare, contribuabilul să rămână cu obligaţii fiscale, nestinse pentru luna în care se face tranzacţia.

    În acest context, contribuabilul trebuie să mai vină încă o dată la organul fiscal pentru a-şi achita obligaţiile bugetare, iar în situaţia contribuabililor care nu se prezintă, organul fiscal este nevoit să facă cheltuieli de executare din bugetul local pentru a determina plata. Chiar dacă sumele respective vor fi recuperate ulterior de la contribuabil prin executare silită, atât bugetul local, cât şi contribuabilul au de pierdut.

    Permite înscrierea în certificatul de atestare fiscală a tuturor obligaţiilor datorate de un contribuabil bugetului local.


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 

	1.
	10. La articolul 44, alineatul (2) se modifică şi va avea următorul cuprins:

„(2) Actul administrativ fiscal se comunică prin poştă, cu scrisoare recomandată cu confirmare de primire.”


	La articolul I punctul 10, la articolul 44 alineatul (2) se modifică şi va avea următorul cuprins:

(2) Actul administrativ fiscal se comunică prin poştă, cu scrisoare recomandată cu confirmare de primire sau utilizând cel puţin unul dintre următoarele mijloace:

a) prin remiterea acestuia de către persoanele împuternicite ale organului fiscal sau prin prezentarea contribuabilului/ împuternicitului la sediul organului fiscal, dacă se asigură primirea, sub semnătură, a actului administrativ fiscal;

b) prin fax, e-mail sau alte mijloace electronice de transmitere la distanţă, dacă se asigură transmiterea textului şi confirmarea primirii acestuia;

c) prin proces-verbal de afişare la sediul sau domiciliul contribuabilului, contrasemnat de un martor.

Autori:

Dp. Nicolae Bud – PD-L

Dp. Ciprian Nica - PSD
	Pentru a respecta spiritul Deciziei Curţii Constituţionale nr. 536/2011 care a spus că neparcurgerea celorlalte forme de comunicare în prealabil utilizării comunicării prin publicitate constituie element de neconstituţionalitate a prevederilor anterioare modificării din OG nr. 29/2011, dar şi pentru a permite organelor fiscale să utilizeze toate modalităţile de comunicare (poştă, comunicare sub semnătură, mijloace electronice, comunicare prin afişare) utilizând forme cu un cost cât mai scăzut se impune corijarea textului în actuala formă.

  În forma actuală, textul interzice organului fiscal să comunice direct contribuabilului (la domiciliu sau sediul organului fiscal) sub semnătură, dacă nu a efectuat comunicarea prin poştă. În acest fel organul fiscal este obligat de prevederile O.G. nr. 29/2011 să efectueze în mod obligatoriu cheltuielile de comunicare prin poştă, cu confirmare de primire (6 lei/contribuabil), chiar dacă actul poate fi comunicat şi în mod direct. Pentru a da o dimensiune a cheltuielilor precizăm că ANAF are cca. 2,5 milioane de contribuabili, iar cele 3228 de organe fiscale au cca.11,5 milioane de contribuabili

	2.
	11. La articolul 44, după alineatul (2) se introduc două noi alineate, alineatele (21) şi (22), cu următorul cuprins:
„(21) În cazul în care comunicarea actului administrativ fiscal nu a fost posibilă prin modalitatea prevăzută la alin. (2), actul administrativ fiscal se comunică utilizând cel puţin unul dintre următoarele mijloace:
a) prin remiterea acestuia de către persoanele împuternicite ale organului fiscal sau prin prezentarea contribuabilului/împuternicitului la sediul organului fiscal, dacă se asigură primirea, sub semnătură, a actului administrativ fiscal;
b) prin fax, e-mail sau alte mijloace electronice de transmitere la distanţă, dacă se asigură transmiterea textului şi confirmarea primirii acestuia.
(22) În cazul în care comunicarea actului administrativ fiscal nu a fost posibilă potrivit alin. (21), aceasta se realizează prin publicitate.”
	Alineatele (21) şi (22) ale articolului 44 se modifică şi vor avea următorul cuprins:

(21) În cazul în care comunicarea actului administrativ fiscal nu a fost posibilă potrivit alin. (2), aceasta se realizează prin publicitate.

Alineatul (22) se abrogă.

Autori:

Dp. Nicolae Bud – PD-L

Dp. Ciprian Nica - PSD

